معانی القرآن واعرابہ (زجاج)

’’معانی القرآن واعرابہ‘‘ جسے ’’المختصر فی اعراب القرآن ومعانيہ‘‘ بھی کہا جاتا ہے، ایک ایسی کتاب ہے جس کا موضوع قرآنِ کریم کا اِعراب (نحوی تجزیہ) اور اس کے معانی کی توضیح ہے۔
مصنف نے اس کتاب میں قرآنِ کریم کے بہت سے الفاظ اور جملوں کا اِعراب بیان کیا ہے اور آیات و الفاظِ قرآنی کی شرح کے ذریعے ان کے معانی کو واضح کیا ہے۔ الزجاج نے اس کتاب کو ’’معانی القرآن‘‘ کے نام سے تصنیف کیا اور اس میں ذکر کیا کہ اس کا مقصد اولاً قرآنِ کریم کے معانی اور اِعراب کو واضح کرنا ہے اور ثانیاً اس کے تفسیر کو جاننا ہے۔
اسی لیے کتاب کا زیادہ تر مواد نحو، لغت اور صرف جیسے علوم سے متعلق ہے اور اس میں سلف کے اقوال سے بھی استفادہ کیا گیا ہے تاکہ کسی قول کو ترجیح دی جا سکے۔موقع أبجد 
 کتاب کا تعارف اور مؤلف کا اسلوب 
یہ کتاب، "معانی القرآن واعرابہ"، امام زجاج کا سب سے اہم علمی کارنامہ شمار کیا جاتا ہے۔ اس کتاب کا پورا نام اس بات کی نشان دہی کرتا ہے کہ مؤلف کے نزدیک اعراب (نحوی تجزیہ) قرآن کے مفہوم تک پہنچنے کا بنیادی ذریعہ ہے۔ مقدمے میں وہ لکھتے ہیں:
"یہ کتاب قرآن کے اعراب اور معانی کے بارے میں ہے" اور وہ اعراب کو معانی پر مقدم رکھتے ہیں۔ ایک اور مقام پر زجاج کہتے ہیں:

پس زجاج کے نزدیک اعراب مقصدِ اولیٰ ہے اور معنی اس پر مبنی ہوتا ہے۔ جہاں کسی آیت کے معنی صرف مفسرین سے منقول ہوں، وہاں وہ صراحتاً کہتے ہیں:
"والذي في التفسير" یا "وقال المفسرون" اور اپنا کام محض روایت تک محدود رکھتے ہیں اور جملے کو "والله أعلم" کے ساتھ ختم کرتے ہیں۔
 تصنیف کا دورانیہ 
زجاج نے اس کتاب کی تصنیف پر تقریباً سولہ برس صرف کیے۔ سن 285ھ میں اس کا آغاز کیا اور سن 301ھ میں اسے مکمل کیا۔ اس کتاب کا کوئی مخصوص راوی یا سببِ تالیف صراحت سے مذکور نہیں، غالب گمان ہے کہ یہ انھوں نے خالصتاً اللہ کی رضا کے لیے یا اپنے بعض شاگردوں کی فرمائش پر لکھی۔

 مؤلف کا مختصر تعارف 

ابو اسحاق الزجاج (پیدائش: 241ھ/855م – وفات: 311ھ/923م)
ابو اسحاق، اصل نام ابراہیم بن سُّرِيّ بن سَہل، عراق کے شہر بغداد میں پیدا ہوئے اور وہیں وفات پائی۔ ابتدائی زندگی میں شیشے کا کام (زجاج گری) کرتے تھے، اسی نسبت سے "الزجاج" کہلائے۔ پھر نحو (عربی گرائمر) کی طرف مائل ہوئے اور المبرّد جیسے عظیم نحوی سے علم حاصل کیا۔

خلیفہ معتضد عباسی کے وزیر عبید اللہ بن سلیمان نے اپنے بیٹے قاسم کے لیے اُستاد مانگا تو مبرد نے الزجاج کا مشورہ دیا۔ قاسم نے تعلیم پانے کے بعد جب وزارت سنبھالی تو زجاج کو اپنے کاتبوں میں شامل کر لیا، جس سے ان کی مالی حالت بہتر ہوئی۔ ان کا علمی مرتبہ اس قدر بلند تھا کہ ثعلب جیسے نحوی کے ساتھ بھی مناظرے کیے۔
زجاج کی مشہور تصانیف میں شامل ہیں:
معانی القرآن ،
الاشتقاق ،
خلق الإنسان ،
الأمالي (ادب و لغت پر) ،
فعلت وأفعلت (صرف کے اصولوں پر) ،
المثلث (لغت میں) موقع المكتبة الشاملة 
 زجاج کا تفسیر و اِعراب میں منہج 
 . نحوی اِعراب کو مرکزی حیثیت:
الزجاج قرآن کے معانی کی وضاحت میں نحو (گرامر) کو بنیادی درجہ دیتا ہے۔ اُس کا عقیدہ ہے کہ قرآن کے فہم کی کنجی نحوی اِعراب میں ہے، اسی لیے وہ تفسیر سے پہلے اِعراب پیش کرتا ہے۔معاني القرآن للزجاج، 2/96.
 . تفسیر کی ترتیب اور طریقہ کار:
سب سے پہلے آیتِ قرآنی نقل کرتا ہے۔
پھر منتخب الفاظ کو الگ کر کے ان کے لغوی معانی اور اشتقاق بیان کرتا ہے۔
ایسے الفاظ لاتا ہے جو انہی حروف سے بنے ہوں اور ان سب کو ایک اصل پر لوٹاتا ہے۔
شعر اور نثر کے عربی اقوال سے اپنی بات پر دلیل دیتا ہے۔
بعض اوقات مثالوں کی تفصیل سے وضاحت کرتا ہے، پھر واپس آیت کی اِعرابی تحلیل کی طرف لوٹتا ہے۔
نحوی علما کے اقوال کا تجزیہ کرتا ہے، کبھی رد کرتا ہے، کبھی تائید۔
قراءات بھی ذکر کرتا ہے، زیادہ تر شاذ قراءات اور ان کے مطابق معنی بیان کر کے اس کی صحت یا کمزوری پر کلام کرتا ہے۔معاني القرآن للزجاج،1/114.

 . قرآنی الفاظ کی لغوی گہرائی:
زجاج کبھی صرف لفظ کا معنی بتاتا ہے، کبھی اس کے ساتھ اشتقاق بھی ذکر کرتا ہے، کبھی قرآن کی دوسری آیت سے معنی واضح کرتا ہے اور کبھی شعری استشہاد سے لفظ کا مفہوم واضح کرتا ہے۔معاني القرآن للزجاج،1/352.
 . مثالیں:
﴿رَغَدًا﴾: ترجمہ کیا: "کشادگی اور بغیر مشقت کے فراخی"۔
﴿الْقَيُّومُ﴾: اشتقاقی وضاحت دی کہ اس کا اصل "قیوُوم" ہے اور یہ اس ذات پر دلالت کرتا ہے جو تمام مخلوق کے معاملات کو سنبھالے۔
﴿عَلِمْتُم﴾: ترجمہ کیا "پہچانا" اور قرآن کی دوسری آیت ﴿لَا تَعْلَمُونَهُمُ﴾ سے اس معنی کی تائید کی۔
 . قراءت و روایت کے بارے میں مؤقف:
زجاج کا مؤقف ہے کہ اگرچہ بعض قراءتیں لغوی و نحوی اعتبار سے درست ہو سکتی ہیں، مگر اگر وہ روایت کے بغیر ہوں تو انھیں قرآن میں پڑھنا جائز نہیں۔
مثلاً: "جَاعِلُ الَّذِينَ" میں تنوین ممکن ہے، مگر چونکہ روایت نہیں ہے، لہٰذا صرف بغیر تنوین والی قراءت ہی معتبر ہے۔
"القيوم" کے مقابلے میں "القيِّم" یا "القيَّام" بھی عربی میں درست ہیں، مگر چونکہ قرآن کے مصحف میں "القيوم" ہے، تو یہی پڑھا جائے گا۔- معاني القرآن للزجاج، 1/148.
 . اسبابِ نزول اور روایات:
الزجاج ان چیزوں کو ضمنی حیثیت دیتا ہے، جب ضرورت ہو تو ذکر کرتا ہے، مگر ان پر اعتماد کرنے کی بجائے اپنی لغوی و نحوی مہارت پر زیادہ بھروسا کرتا ہے۔
 . قرآن کی داخلی تفسیر:
وہ ایک آیت کی تفسیر میں دوسری آیات سے استشہاد کرتا ہے اور یہ اُس کے منہج کی ایک مضبوط بنیاد ہے۔معاني القرآن للزجاج،1/374.موقع: الإسلام، القرآن والتفسير. 
 کتاب کی خصوصیات 
زجاج کا اندازِ بیان امام طبری اور المبرّد سے مشابہ ہے اور اُس نے اپنے استاد المبرّد سے علمی وضاحت کا عمدہ طریقہ سیکھا۔ وہ صرف منقولات پر اکتفا نہیں کرتا بلکہ لغات کی تشریح میں اجتہاد بھی کرتا ہے اور اشتقاقی علم میں گہرائی رکھتا ہے، اس کے نزدیک الفاظ کی تمام شکلیں ایک مشترک معنی کی طرف لوٹتی ہیں۔موقع معهد آفاق للتعليم عن بُعد. 

 زجاج کے مصادر 
اس نے سابقہ کتبِ معانی القرآن، اپنے اساتذہ اور خاص طور پر کتاب "العين" اور قطرب و ابی عبیدہ جیسے ماخذ سے استفادہ کیا، اگرچہ بعض کتابیں اب مفقود ہیں۔
 کتاب کے مطالعے کا طریقہ 

یہ کتاب بسا اوقات ابتدائی اور اوسط درجے کے طالب علم کے لیے آسان ہے، مگر بعض مقامات صرف ماہرینِ نحو سمجھ سکتے ہیں۔ اس کی مشکل فہم کی دو وجوہات ہیں:
(1) دقیق نحوی و صرفی مسائل اور (2) مؤلف کا قدیم اسلوب و اصطلاحات۔
لہٰذا اس کتاب کو تدبر اور عمیق مطالعے سے پڑھنا چاہیے اور ہر بات کا فوری مطلب نکالنے میں احتیاط برتنی چاہیے، کیونکہ ہمارے اور الزجاج کے درمیان ایک ہزار سال کا فاصلہ ہے۔

 بیرونی روابط 
 تحميل كتاب معاني القرآن وإعرابه من موقع المكتبة الشاملة

 حوالہ جات 

زمرہ:تفسیری کام
زمرہ:کتب علوم القرآن